KATSO VIDEO! Jonne Ollikainen luo kansainvälistä kilpa-autoilijan uraa RX Academy rallicross luokassa | ammattilehti.fi
Käyntejä kotisivuilla:13783637 kpl
KATSO VIDEO! Jonne Ollikainen luo kansainvälistä kilpa-autoilijan uraa RX Academy rallicross luokassa
Vasta 16-vuotias, menestyksekkään ja nousujohteisen uran kartingautojen parissa tehnyt kilpa-autoilija Jonne Ollikainen siirtyi Renault Trucks Suomen tukemana rallicrossin kansainväliseen RX Academy sarjaan kaudelle 2019. Myös Ammattilehti on nuoren lupauksen vauhdissa mukana.
KLIKKAA TÄSTÄ JA KATSO JONNEN HAASTATTELU KULJETUS 2019 -NÄYTTELYSSÄ RENAULT TRUCKSIN OSASTOLLA
Kaikkiaan kuusi osakilpailua sisältävä RX Academy on askel kohti rallicrossin kansainvälistä RX-pääluokkaa. Renault Trucks ja kilpa-autoilija Jonne Ollikainen ovat solmineet vuoden 2019 kilpailukauden kattavan yhteistyösopimuksen. Nyt sovitun yhteistyön myötä Ollikaisen ajaa kaikki kuusi osakilpailua Renault Clio RS kilpa-autolla, jossa Renault Trucksin näyttävät logot ja valmistajan ikoninen musta-punainen-valkoinen väriteema.
- Olemme iloisia että voimme osaltamme tukea nuorta ja lahjakasta suomalaista moottoriurheilijaa matkalla kohti kansainvälistä menestystä. Renault Trucksilla on pitkät, nyt jo kolmelle eri vuosisadalle yltävät perinteet moottoriurheilun parista sen kaikissa eri alalajeissa. Yhteistyön myötä toivotamme Jonne Ollikaisen tervetulleeksi mukaan Renault Trucksin menestyksekkääseen moottoriurheiluperheeseen, sanoo Renault Trucks, Volvo Finland Ab:n myyntijohtaja Pasi Gerpe.
- On todella mahtavaa siirtyä kartingista isompiin autoihin. Kävin syksyllä testaamassa RX Academyn Clioa, ja homma tuntui tosi mukavalta, kertoo Jonne Ollikainen.
Ensimmäiseen kauteen uudessa luokassa ja uudella autolla täytyy silti lähteä jalat maassa opettelemaan uudet asiat. Toki talvikaudella tullaan tekemään hyvää valmistautumista omalla harjoitusautolla, samoin kuin kuntopohjaa vahvistetaan säännöllisellä harjoitusohjelmalla, mikä on mahdollista moottoriurheilupiireissä erittäin hyvin tunnetun ja korkealle arvostetun kuorma-autovalmistajan tarjoamalla tuella. Katsojaystävällinen laji RX Academyn vuoden 2019 kilpailukalenterissa on yhteensä kuusi osakilpailua, joista yksi ajetaan Suomessa rallicrossin SM-sarjan yhteydessä ja loput Ruotsissa, Norjassa ja Latviassa pohjoismaisen RallyX Nordic-sarjan yhteydessä. Rallicross on erittäin tiivistunnelmainen ja katsojaystävällinen moottoriurheilulaji. Kaikki osakilpailut järjestetään suljetuilla moottoriradoilla, joihin on katsomoista hyvä näkyvyys. RX Academyn toteutuksesta vastaa suomalainen, pitkän linjan toimija kansainvälisessä rallicrossissa, SET Promotion Oy.
RX Academyä ja Jonne Ollikaisen kauden etenemistä seuraat vaivattomasti sekä Renault Trucks Suomen että Jonne Ollikaisen ja RX Academyn sosiaalisen median kanavilta. Facebookissa: Renault Trucks Suomi, RXAcademyOfficial ja @jonneollikainen Instagram: @renaulttruckssuomi, @rxacademyofficial ja @jonneollikainen
Kilpailukalenteri 2019 1. Holjes, Ruotsi 18.5. 2. Holjes, Ruotsi 19.5. 3. Nysum, Tanska 2.6 4. Riika, Latvia 21.7. 5. Suomi, Kouvola 25.8. 6. Tierp, Ruotsi 22.9.
Syntynyt Espoossa 10.7.2002 Kotipaikka Liminka Seura Oulun FK-125 Opiskelee Limingan Lukiossa Saavutukset: Ensimmäinen kartingkilpailu vuonna 2009. 2012 Mini 60 junior –luokka SM 1. 2013 Mini 60 –luokka SM 5. 2014 Mini 60 –luokka SM 1. 2016 OK junior –luokka SM 4. 2016 Suomen edustajana CIK-FIA Academy Trophy 2017 OK –luokan CIK-FIA Euroopan mestaruus sarja sekä SM-sarja 2018 OK –luokka SM 5.